Qezaya Pirsûsî ya Riha de 20ê temmuza 2015î de hêrişê ciwananê şorişgêran kerd û hêriş de 33 ciwanî ameybî qetilkerdene.
Dewaya qirkerdişî de 22ê teşrîna verêne de Mehkemeya Cezaya Girane ya Riha têna cezaya muebede dabî Yakup Şahînî û dosya qefilnabî. Mehkeme sebebê bira xo eşkera kerdî.
Mehkeme îfade kerd ke înan red kerdo ke vergumanî Denîz Buyukçelebî û Îlhamî Bali sey şahîdî bêrê goşdarîkerdene û nê wird kesî dosyayêka bîne ser ra do bêrê muhakemekerdene. Mehkeme têna Yakup Şahînî rê 'qestî ra kiştişê merdiman ra' cezaya muebede ya zîndanî daye.
Hetê bînî ra mehkeme îdîa kerd ke mabênê bombayanê gandaran Abdurrahman Alagoz û Yakup Şahînî de qet yew têkilîye çin a.
